EkBass/fiwiki-20250220-pages-articles huggingface dataset:
Ruotsin vallankaappaus 1809

Ruotsin vallankaappaus tapahtui 13. maaliskuuta 1809 Suomen sodan aikana. Vallankaappauksen teki Ruotsin armeija, joka syrjäytti kuningas Kustaa IV Aadolfin. Uudeksi valtionhoitajaksi tuli Kustaan setä Kaarle-herttua, joka myöhemmin nousi kuninkaaksi nimellä Kaarle XIII. ==Tapahtumat== Suomen sota oli alkanut talvella 1808. Sota eteni ruotsalaisten kannalta huonosti, ja vuoden 1808 loppuun mennessä Ruotsi oli menettänyt Suomen venäläisille. Kapinan pääsyy oli erittäin huonon sodanjohdon aiheuttama tyytymättömyys ja armeijan huollon yleinen epäonnistuminen. Lisäksi kapinaan osallistuneihin upseereihin vaikutti kuningas Kustaan vuonna 1808 määräämä kaartinrykmenttien arvonalennus. Tämän vuoksi Tukholman varuskunnassa oli syntynyt upseerioppositio jo syksyllä 1808. Vallankaappauksen tapahtumat alkoivat yöllä 7. maaliskuuta 1809, jolloin 400 kapinallista sotilasta Ruotsin länsiarmeijasta otti Karlstadin kaupungin haltuunsa. Tämän jälkeen kaupunkiin tuli lisää joukkoja. Karlstadissa sotilaille kerrottiin, että kapinan tarkoituksena oli pelastaa Ruotsi lopulliselta tuholta ja parantaa yleistä huonoa elintarviketilannetta. Kapinan johdossa oli everstiluutnantti Georg Adlersparre, ja hänen johdollaan kapinalliset alkoivat valmistella etenemistä Tukholmaan. Useat kapinaa vastustaneet Värmlannin upseerit menettivät asemansa, ja heidät asetettiin eristykseen. Kapinalliset julkaisivat vallankumousjulistuksen, jossa luvattiin muun muassa rauhaa, valtiopäivien koollekutsumista ja erityisen sotaveron peruuttamista. Kapinallisarmeijan 1 850 miestä ja kuusi tykkiä lähtivät 9. ja 10. maaliskuuta kohti Örebrota. Värmlantiin jäi 780 miestä mahdollisen norjalaisten hyökkäyksen varalta. Örebro vallattiin, ja sieltä kapinallisten reitti kulki Mälarenin pohjoispuolitse Västeråsin kautta kohti Tukholmaa. Kustaa IV Aadolf halusi matkustaa Etelä-Ruotsiin, jonka hän uskoi olevan hänelle uskollisen armeijan suojissa. Hän päätti lähteä liikkeelle 13. maaliskuuta aamulla. Tukholman varuskuntaa päätettiin vahvistaa 2 700 miehestä 3 100 mieheen 12. maaliskuuta, mutta Västmanlandin rykmentti olikin liittynyt kapinallisiin. Kuninkaalle uskollisia joukkoja oli Tukholmassa enemmän kuin kapinallisia, mutta Kustaa oli jo päättänyt luopua Tukholman puolustamisesta. Hän ei kuitenkaan päässyt matkaan, sillä 13. maaliskuuta kello yhdeksän aamulla kenraali Carl Johan Adlercreutz pidätti hänet. Valtionhoitajaksi nousi Kaarle-herttua, joka sai vallan kapinallisten johtajien tuella. Aluksi Kustaa oli vangittuna Gripsholmin linnassa, mutta myöhemmin hänet ajettiin maanpakoon, jossa hän eli loppuelämänsä. Kustaan lapset menettivät oikeutensa kruununperimykseen, ja valtiopäivät valitsivat vuonna 1810 uudeksi kruununprinssiksi Ranskan marsalkka Jean-Baptiste Bernadotten. ==Lähteet== * Luokka:Suomen sota Luokka:Ruotsin poliittinen historia Luokka:Vallankaappaukset Luokka:1809
Veedon Fleece

Veedon Fleece on pohjoisirlantilaisen laulaja-lauluntekijä Van Morrisonin studioalbumi vuodelta 1974. Albumin on tuottanut Morrison itse yhtiölle Caledonia Productions ja julkaissut Warner Bros. Records. Levy on äänitetty Kaliforniassa Caledonia-studioilla ja New Yorkissa Mercury-studioilla. Äänittäjinä ovat toimineet Jim Stern, Dahaud ja Jean Shaar sekä Elvin Campbell. Levykannen taidesuunnittelija on Ed Caraeff ja valokuvaaja Tom Collins. == Kappaleet == Kaikki laulut ovat Van Morrisonin tekemiä. Laulujen julkaisija on Warner Bros. Music. Sivu 1 # Fair Play - 6:12 # Linden Arden Stole the Highlights - 2:36 # Who Was That Masked Man - 2:42 # Streets of Arklow - 4:32 # You Don't Pull No Punches, But You Don't Push the River - 8:48 Sivu 2 # Bulbs - 4:15 # Cul de Sac - 5:42 # Comfort You - 4:21 # Come Here My Love - 2:18 # Country Fair - 5:35 == Muusikot == * Ralph Walsh - kitara * John Tropea - kitara * David Hayes – basso * Joe Macho – basso * Dahaud Shaar - rummut * Allen Swartzburg – rummut * Nathan Rubin – jouset * Terry Adams - jouset * Jim Rothermel – huilu ja nokkahuilu * Jack Schroer – sopraanosaksofoni * Jeff Labes – kosketinsoittimet, jousten ja puupuhaltimien sovitus * James Trumbo - kosketinsoittimet == Lähteet == * Van Morrison LP Veedon Fleece (Warner Bros. Records K56068, 1974) Luokka: Vuoden 1974 albumit Luokka: Van Morrisonin albumit
Javier Hernández

Javier Hernández on seuraavien henkilöiden nimi: * Javier Hernandez, yhdysvaltalainen sarjakuvan tekijä * Javier Hernández, meksikolainen jalkapalloilija (s. 1961) * Javier Hernández, meksikolainen jalkapalloilija, edellisen poika (s. 1988) * Jay Hernandez (oik. Javier Manuel Hernandez Jr.), yhdysvaltalainen näyttelijä * Américo Rocca (oik. Javier Hernández Padilla), meksikolainen showpainija.
FC Internazionale Milanon palkinnot

Tämä on luettelo jalkapalloseura FC Internazionale Milanon eli Interin voittamista kilpailuista. == Mestaruudet == Kansalliset mestaruudet Serie A 18 * Serie A:n kausi 2009–2010 * Serie A:n kausi 2008–2009 * Serie A:n kausi 2007–2008 * Serie A:n kausi 2006–2007 * Serie A:n kausi 2005–2006 * Serie A:n kausi 1988–1989 * Serie A:n kausi 1979–1980 * Serie A:n kausi 1970–1971 * Serie A:n kausi 1965–1966 * Serie A:n kausi 1964–1965 * Serie A:n kausi 1962–1963 * Serie A:n kausi 1953–1954 * Serie A:n kausi 1952–1953 * Serie A:n kausi 1939–1940 * Serie A:n kausi 1937–1938 * Serie A:n kausi 1929–1930 * Serie A:n kausi 1919–1920 * Serie A:n kausi 1909–1910 Italian cup 7 * 2010–2011 v US Città di Palermo * 2009–2010 v AS Roma * 2005–2006 v AS Roma * 2004–2005 v AS Roma * 1981–1982 v Torino FC * 1977–1978 v SSC Napoli * 1938–1939 v Novara Calcio Italian supercup 5 * 2010 v AS Roma * 2008 v AS Roma * 2006 v AS Roma * 2005 v Juventus FC * 1989 v UC Sampdoria Kansainväliset mestaruudet Euroopan cup ja Mestarien liiga (UEFA Champions League) 3 * 2009–2010 v FC Bayern München * 1964–1965 v SL Benfica * 1963–1964 v Real Madrid CF UEFA Cup 3 * 1997–1998 v SS Lazio * 1993–1994 v Casino Sazburg * 1990–1991 v AS Roma Intercontinental Cup (jalkapallo) 2 * 1965 v Club Atlético Independiente * 1964 v Club Atlético Independiente Seurajoukkueiden maailmanmestaruus 1 * 2010 v TP Mazembe Alueelliset mestaruudet Serie De Martino 5 * 1965–1966 * 1962–1963 * 1961–1962 * 1960–1961 * 1958–1959 Trofeo Tim 8 * 2012 * 2011 * 2010 * 2007 * 2005 * 2004 * 2003 * 2002 Birra Moretti Cup 3 * 2007 * 2002 * 2001 Pirelli Cup 11 * 2010 v Manchester City FC * 2009 v AS Monaco FC * 2008 v FC Bayern München * 2007 v Manchester United FC * 2006 v RCD Mallorca * 2003 v Real Sociedad * 2002 v AS Roma * 2001 v Watford FC * 2000 v Olympiakos FC * 1997 v Manchester United FC * 1996 v Manchester United FC Trofeo Santiago Bernabéu 2 * 2001 v Real Madrid CF * 1993 v Real Madrid CF Franz Beckenbauer Cup 1 * 2008 v FC Bayern München Sky Trophy 1 * 2009 v AS Monaco FC Eusébio Cup 1 * 2008 v SL Benfica Trofeo Luigi Berlusconi 1 * 2015 v AC Milan International Champions Cup (Singapore) 1 * 2017 Internazionale Luokka:Milanon urheilu
Rastasviidakkotimali

Rastasviidakkotimali (Pellorneum ruficeps) on Etelä- ja Itä-Aasiassa tavattava kerttutimaleihin kuuluva varpuslintu. ==Koko ja ulkonäkö== Kooltaan rastasviidakkotimali on 16-18 cm. Rastasviidakkotimalin selkä, siivet ja pyrstö ovat oliivinruskeat. Päässä on päälaella punaruskea viiru, ja silmäkulmajuovat ovat valkoiset. Rinta on valkoinen, ja joillakin alalajeilla on rinnassa tai kurkussa tummia juovia. Nuori lintu on selästään lämpimämmän ruskea, eivätkä rinnan viirut ole yhtä selkeitä kuin aikuisella. Lintu pörhistää usein kaulan höyhenet. ==Levinneisyys ja elinympäristö== Rastasviidakkotimalia tavataan alueelta, joka ulottuu Intiasta Kiinaan asti. Linnun elinympäristöä ovat tiheät pensaikot, bambuviidakot, vuorten alarinteiden metsät, rotkot ja metsät jokien läheisyydessä. Rastasviidakkotimalin elinympäristöt sijaitsevat yleensä 120-2 000 metrin korkeudella merenpinnasta. Rastasviidakkotimalit elävät pieninä ryhminä viidakon tiheiköissä. Lajin pääasiallista ravintoa ovat hyönteiset. Pesimäkausi linnulla kestää maaliskuulta toukokuulle. Rastasviidakkotimalin pallomainen lehdistä ja ruohoista rakennettu pesä sijaitsee joenpenkalla. Naaras munii kahdesta kolmeen valkoista tai kellertävää ruskeapilkullista munaa. ==Lähteet== Luokka:Kerttutimalit
Michal Neuvirth

Michal Neuvirth (s. 23. maaliskuuta 1988 Ústí nad Labem, Tšekkoslovakia) on tšekkiläinen jääkiekkomaalivahti. == Ura == Neuvirth on HC Sparta Prahan kasvatti. Hän siirtyi vuonna 2006 NHL-varauksen jälkeen Pohjois-Amerikkaan pelaamaan Kanadan OHL-junioriliigassa. Kolmen OHL-kauden jälkeen Neuvirthista tuli ammattilainen, kun hän solmi sopimuksen Washington Capitalsin kanssa. Hänet sijoitettiin Washingtonin farmijoukkueen farmiin ECHL-liigan South Carolina Stingraysiin. Neuvirth valittiin kauden aikana ECHL:n tähdistöotteluun, ja hänet nostettiin AHL-joukkue Hershey Bearsiin. Ystävänpäivänä 2009 Neuvirth pelasi ensimmäisen NHL-ottelunsa tuuratessaan loukkaantunutta José Theodorea. Ensimmäisen voittonsa hän otti numeroin 5–1 ja torjui ottelussa 31 laukausta. Neuvirth vakiinnutti paikkansa edustusjoukkueessa kauden loppupuolella. Kaudeksi hänestä tuli Washingtonin kakkosmaalivahti Semjon Varlamovin jälkeen kun Theodore lähti joukkueesta. Neuvirthin rooli joukkueen varamaalivahtina jatkui vaikka aloittava maalivahti vaihtui seuraavina kausina. Washington myi kaudella Neuvirthin Rostislav Kleslan kanssa Buffalo Sabresiin vaihdossa Jaroslav Halákiin. Neuvirthista tuli Sabresissä ykkösmaalivahti. Uudelleenrakentamisvaiheessa ollut Sabres kuitenkin myi hänet eteenpäin New York Islandersiin jo seuraavalla kaudella. Vaihdossa Sabres sai Chad Johnsonin. === Palkinnot ja saavutukset === * 2006–07: Dave Pinkney Trophy (OHL) * 2006–07: F.W. "Dinty" Moore Trophy (OHL) * 2006–07: OHL:n paras torjuntaprosentti: 93,2 * 2006–07: nimettiin OHL:n toiseen tulokaskentälliseen * 2006–07: nimettiin OHL:n toiseen tähdistökentälliseen * 2008–09: Jack A. Butterfield Trophy (AHL) * 2010–11: Lokakuun paras tulokas (NHL) == Lähteet == * * === Viitteet === Luokka:Tšekkiläiset jääkiekkomaalivahdit Luokka:Washington Capitalsin varaamat pelaajat Luokka:Vuonna 1988 syntyneet Luokka:Elävät henkilöt
Whole Lotta Shakin’ Goin’ On

Whole Lotta Shakin’ Goin’ On on Big Maybellen esittämä rock'n'roll -kappale, jonka louisianalainen pianisti ja laulaja Jerry Lee Lewis teki tunnetuksi, ja josta hän sai ensimmäisen Top 10 -hittinsä Yhdysvalloissa. Se nousi listalla sijalle #3 syyskuussa 1957. Levy-yhtiö oli Sun Records. Single nousi myös country- ja R&B-listoille.; Kappaleen olivat aikaisemmin levyttäneet R&B-laulaja; Big Maybelle ja rockabillyartisti Roy Hall, jonka kanssa Lewis oli työskennellyt. == Lähteet == * Luokka:Vuoden 1957 kappaleet Luokka:Jerry Lee Lewisin kappaleet
Great Balls of Fire

Great Balls of Fire on rock'n'roll-muusikko Jerry Lee Lewisin tunnetuksi tekemä kappale ja samalla hänen suurin hittinsä, sillä se oli Yhdysvaltain Top 10 –listalla sijalla #2 joulukuussa 1957. Singlen julkaissut levy-yhtiö oli Sun Records. Single oli Yhdysvaltain 1950-luvun Top 250 –tilastossa sijalla 214. Ilmeisesti kappaletta tarjottiin aluksi Carl Perkinsin levytettäväksi. Lewis eli lempinimeltään The Killer esitti tämän nopeatempoisen kappaleen elokuvassa Disc Jockey Jamboree ja Great Balls of Fire! oli myös artistin elämäkertaelokuvan nimenä vuonna 1989. Elokuvan on ohjannut Jim McBride, ja pääosaa näyttelee Dennis Quaid. == Lähteet == * Luokka:Vuoden 1957 kappaleet Luokka:Jerry Lee Lewisin kappaleet Luokka:Otis Blackwellin säveltämät kappaleet
Breathless (Jerry Lee Lewisin kappale)

Breathless on Otis Blackwellin tekemä kappale, jolla Sun Records –yhtiön leivissä ollut Jerry Lee Lewis sai kolmannen transatlanttisen hittinsä puolen vuoden sisällä. Yhdysvaltain Top 10 -listalla kappale oli yhdeksäntenä huhtikuussa 1958. Se oli viimeinen Lewisin Top 10 -hitti, sillä hänen suosionsa hiipui joksikin aikaa kun kävi ilmi, että hän oli mennyt naimisiin 13-vuotiaan pikkuserkkunsa kanssa. == Lähteet == * Luokka:Vuoden 1958 kappaleet Luokka:Jerry Lee Lewisin kappaleet Luokka:Otis Blackwellin säveltämät kappaleet
Stefan Koubek

Stefan Koubek (s. 2. tammikuuta 1977 Klagenfurt) on itävaltalainen tennispelaaja. Parhaimmillaan hän sijoittui ATP-maailmanlistalla sijalle 20 maaliskuussa 2000. Hän voitti kolme ATP-turnausta kaksinpelissä ja yhden nelinpelissä. Hän selviytyi kerran Grand Slam -turnauksen puolivälieriin. Hän edusti Itävaltaa Davis Cupissa 23 maaottelussa vuosina 1998–2011. Koubek ilmoitti uransa lopettamisesta toukokuussa 2011. ==Lähteet== * ===Viitteet=== Luokka:Itävaltalaiset tennispelaajat Luokka:Vuonna 1977 syntyneet Luokka:Elävät henkilöt
The Original Jerry Lee Lewis

The Original Jerry Lee Lewis on kokoelma-albumi yhdysvaltalaisen pianisti, laulaja, lauluntekijä ja rock 'n' rollin pioneeri Jerry Lee Lewisin varhaisesta tuotannosta. Levy on julkaistu vuonna 1979 Charly Recordsin Oxford-merkillä. Valmistus on lisensoitu Italiassa toimivalle Ariston- yhtiölle. == Kappaleet == === CD 1 === # Crazy Arms (Mooney / Seals) # End of the Road (Lewis) # It'll Be Me (Clement) # Whole Lotta Shakin' Going On (Williams / David) # You Win Again (Williams) # Great Balls of Fire (Hammer / Blackwell) # Down the Line (Orbison) # Breathless (Blackwell) === CD 2 === # High School Confidential (Hargrave) # Fools Like Me (Clement / Maddux) # Breakup (Rich) # I'll Make It All Up To You (Rich) # Lovin' Up a Storm (Khent / Dixon) # Big Blon' Baby (Jacobson / Roberts) # Livin' Lovin' Wreck (Blackwell) # What'd I Say (Charles) == Lähteet == * The Original Jerry Lee Lewis MC (Charly Records, Oxford OX 73142, 1979) Luokka:Vuoden 1979 kokoelma- albumit Luokka:Jerry Lee Lewisin albumit
Ymmärtävä oppiminen

Ymmärtävä oppiminen on opetuksen suuntaus, joka korostaa syvällisen ymmärryksen merkitystä tietojen ulkoaoppimisen sijaan. Ymmärtävä oppiminen tarkoittaa, että oppimisesta seuraa kyky 1) löytää ja käyttää opittua uusissa tilanteissa, 2) perustella ja argumentoida sekä 3) liittää opittua laajempiin yhteyksiin. Käsitteiden ymmärtäminen etenee asteittain. # Oppija kykenee toistamaan opittua (on tapahtunut ulkoaoppiminen) # Oppija kykenee hyödyntämään tietoa tutussa asiayhteydessä (on tapahtunut käsitteellinen muutos) # Oppija kykenee soveltamaan tietoa uusiin tilanteisiin ja kykenee ongelmanratkaisuun (on tapahtunut siirtovaikutus) Ymmärtävää oppimista voidaan tukea sopivilla pedagogisilla malleilla, kuten tutkivalla oppimisella, sekä useilla soveltuvilla opetusmenetelmillä. ==Katso myös== * Aktiivinen oppiminen * Yhteisöllinen oppiminen * Bloomin taksonomia ==Lähteet== * Luokka:Opetus Luokka:Oppiminen
Ulkoaoppiminen

Ulkoaoppiminen on opetuksen suuntaus, joka korostaa asioiden muistiin painamisen ja palauttamisen tärkeyttä. Muistaminen on Bloomin taksonomiassa kaikkein vähäarvoisin kognitiivinen taito ja sen merkitys nykyisessä tietoyhteiskunnassa on yhä vähäisempi. Tästä syystä opetuksen kehittämisessä keskitytäänkin kehittyneemmiksi väitettyihin pedagogisiin ratkaisuihin, kuten ymmärtävään oppimiseen, yhteisölliseen oppimiseen sekä ongelmalähtöiseen ja tutkivaan oppimiseen. Luokka:Opetus Luokka:Oppiminen
Kaniinikalat

Kaniinikalat (Siganidae) on välskärikalojen lahkon (Acanthuriformes) kalaheimo, johon kuuluu vain yksi suku Siganus ja siihen 29 lajia. Toisten lähteiden mukaan sukuja on kaksi, Siganus ja Lo, toisten mukaan nämä ovat alasukuja. Kaniinikalat ovat litteitä, vaaleita kaloja joilla on rauhallinen luonne, pyöreä kuononkärki ja kaneja muoistuttava leuka, jotka ovat antaneet heimolle niiden kaniiniin viittaavan nimen.Animal Diversiy Web Myös suuret, tummat silmät lisäävät kalojen "kanimaisuutta". Suurimmat kaniinikalat voivat kasvaa 50 cm pitkiksi. Niiden selkäevän jäykät ruodot voivat aiheuttaa kivuliaan myrkytyksen. Kaniinikaloja elää laguuneissa indopasifisella merialueella ja Välimeren itäosassa. Ne syövät koralliriutoilla kasvavaa levää. Kaniinikalat ovat paikallisten mielestä herkullisia ruokakaloja, ja varsinkin joidenkin lajien mäti on haluttua. Värikkäimpiä lajeja pidetään myös meriakvaarioissa.Singapore fish he Fishes We Call Rabbits Wet Web Media Eräät lajit syövät kiusallista Bryopsis-levää, mikä on lisännyt niiden suosiota akvaarioissa. Jotkut kaniinikalat syövät myös korallin lonkeroita ja selkärangattomia, minkä takia niitä ei voi pitää riutta-akvaarioissa.Species Profile: Rabbitfish Drs Fister & Smith == Lajit == Kaniinikalojen heimoon luetaan seuraavat 29 lajia: * Siganus argenteus (Quoy & Gaimard, 1825) – Kuviokaniinikala * Siganus canaliculatus (Park, 1797) – Valkopilkkukaniinikala * Siganus corallinus (Valenciennes, 1835) – Keltakaniinikala * Siganus doliatus Guérin-Méneville, 1829 – Raitakaniinikala * Siganus fuscescens (Houttuyn, 1782) – Rusakkokaniinikala * Siganus guttatus (Bloch, 1787) – Topaasikaniinikala * Siganus insomnis Woodland & Anderson, 2014 * Siganus javus (Linnaeus, 1766) – Aaltokaniinikala * Siganus labyrinthodes (Bleeker, 1853) * Siganus lineatus (Valenciennes, 1835) – Juovakaniinikala * Siganus luridus (Rüppell, 1829) – Suklaakaniinikala * Siganus magnificus (Burgess, 1977) – Valkokettukala * Siganus niger Woodland, 1990 * Siganus puelloides Woodland & Randall, 1979 – Mustasilmäkaniinikala * Siganus puellus (Schlegel, 1852) – Kultakaniinikala * Siganus punctatissimus Fowler & Bean, 1929 – Pippurikaniinikala * Siganus punctatus (Schneider & Forster, 1801) * Siganus randalli Woodland, 1990 – Ruskokaniinikala * Siganus rivulatus Forsskål, 1775 – Viirukaniinikala * Siganus spinus (Linnaeus, 1758) – Piikkikaniinikala * Siganus stellatus (Forsskål, 1775) – Pilkkukaniinikala * Siganus sutor (Valenciennes, 1835) – Tähtikaniinikala * Siganus trispilos Woodland & Allen, 1977 – Täpläkaniinikala * Siganus unimaculatus (Evermann & Seale, 1907) – Täpläkettukala * Siganus uspi Gawel & Woodland, 1974 – Keltapyrstökettukala * Siganus vermiculatus (Valenciennes, 1835) – Sokkelokaniinikala * Siganus virgatus (Valenciennes, 1835) – Naamiokaniinikala * Siganus vulpinus (Schlegel & Müller, 1845) – Kettukala * Siganus woodlandi Randall & Kulbicki, 2005 == Lähteet == *
Toiminnallinen oppiminen

Toiminnallinen oppiminen tai tekemällä oppiminen on erityisesti esi- ja alkuopetuksessa käytetty pedagoginen malli, joka korostaa tekemisen tärkeyttä oppimisessa. Tekemällä oppiminen on lapsen tärkein oppimiskeino. Koska useissa opetusmenetelmissä on toiminnallisia elementtejä, toiminnallinen oppiminen määritellään sellaiseksi oppimiseksi, jossa oppijan on toimittava fyysisesti, pois lukien kuvallinen, musiikillinen tai draamallinen ilmaisu. ==Lähteet== * * Luokka:Pedagogiset mallit Luokka:Oppiminen
Running Scared (kokoelma-albumi)

Running Scared on kokoelma-albumi yhdysvaltalaisen laulaja-lauluntekijä Roy Orbisonin varhaistuotannosta. Levy on julkaistu vuonna 1986. Levykannen suunnittelun on tehnyt Studio Wondergem GVN Baarnissa, Hollannissa. Levy on valmistettu E.E.C:ssä. Jakelua on hoitanut Movieplay Portuguesa. == Kappaleet == Sivu 1 # Only the Lonely (Orbison – Melson) # Blue Angel (Orbison – Melson) # I'm Hurtin' (Orbison – Melson) # Up Town (Orbison – Melson) # Rock House (Orbison – Melson) Sivu 2 # Running Scared (Orbison – Melson) # Crying (Orbison – Melson) # Candy Mann (Neil Ross) # Ooby Dooby (Moore – Penner) # It's Too Late (Willys) == Lähteet == * Roy Orbison MC Running Scared (SPA 5622 RMB, 1986) Luokka: Vuoden 1986 kokoelma-albumit Luokka: Roy Orbisonin albumit
Swing (Duke Robillard)

Swing on Roomful of Blues -yhtyeessä uraansa aloitelleen ja sittemmin The Pleasure Kings -yhtyettä johtaneen yhdysvaltalaisen kitaristi ja laulaja Duke Robillardin studioalbumi vuodelta 1987. Albumin ovat tuottaneet Scott Billington ja Robillard. Tuotantoyhtiö on Bee's Knees. Tuotantoapulaisena on ollut Steve Rizzo. Äänittäjänä on ollut Gragg Lunsford Blue Jay Studiossa Massachusettsin Carlislessa syyskuussa 1986. Toinen ääniteknikko ja miksaaja on ollut Rob Feaster ja äänitysapulaiset Stephen Seltzer, Mark Tanzer ja Mark Wessel. Albumin on masteroinut Tom Coyne studiossa nimeltä Frankford/Wayne New Yorkissa. Yhdysvalloissa levyn on julkaissut Massachusettsin Cambridgessa toimiva Rounder Records ja Euroopassa lisenssillä Middlesexin Brentfordissa toimiva Demon Records. Levykannen valokuvat on ottanut Richard Hurley ja ulkoasusta on vastannut tuottaja Billington. Esittelytekstin on tehnyt Helen Oakley Dance, joka on kirjoittanut myös elämäkertakirjan T-Bone Walkerista. == Kappaleet == A-puoli # Cadillac Slim (Sid Catlett) - 4:34 # Jumpin' Blues (Jay McShann – Charlie Parker) – 4:22 # Exactly Like You (Jimmy McHugh – Dorothy Fields) – 5:40 # Glide On (Jack Wilson) – 7:50 B-puoli # Zot (Duke Robillard) – 3:10 # I'll Always Be in Love with You (Ruby Herman – Bud Green – Sam H. Stept) – 3:32 # Shufflin' with Some Barbeque (Duke Robillard) – 5:45 # Durn Tootin' (Tiny Grimes) – 4:47 # You'd Better Change Your Ways (William Garfield Greaves – Milt Gabler) - 2:54 # Jim Jam (Duke Robillard – Jim Kelly) – 4:06 Kappaleen "Exactly Like You" julkaisuyhtiö on CBS ja muiden Copyright Control. == Muusikot == * Duke Robillard – kitara ja laulu * Scott Hamilton – tenorisaksofoni * Chris Flory – rytmikitara, ensimmäinen soolo kappaleella "Glide On" * Jim Kelly – kitara kappaleella "Jim Jam" (toinen soolo) * Mike LeDonne – piano ja urut * Phil Lanagan – basso * Chuck Riggs – rummut Scott Hamilton esiintyy yhtiön Carl Jefferson and Concord Jazz Records suosiollisella luvalla. == Lähteet == * Duke Robillard LP Swing (Rounder Europa REU 1019, 1987) Luokka:Vuoden 1987 albumit Luokka:Yhdysvaltalaiset bluesalbumit Luokka:Yhdysvaltalaiset jazzalbumit
Antikkala

Antikkala on kylä Mynämäen kunnan Mietoisissa, Varsinais-Suomessa. Se sijaitsee Laajoen rannalla, Sydänperän ja Hietamäen kylän välissä. ==Historia== Antikkalan kylässä on sijainnut kaksi taloa, Antintalo ja Haijala eli Hajala. Kauko-Vainio: Mietoisten kulttuurimaisema ja vanha rakennuskanta, s. 46 Molemmat tiloista ovat olleet rälsseinä. Antintalo kuului myös Turun tuomiokirkon omaisuuteen vuodesta 1421.Lahtinen: Mietoinen ja muu maailma Kirkontilojen peruutusten myötä Antintalo joutui kruunun haltuun vuonna 1555, mutta Haijala säilyi rälssitilana vielä ison reduktion jälkeenkin. Antintalosta tuli yksi Mietoisten ensimmäisistä perintötiloista vuonna 1761. Antintaloon kuului 1900-luvun alussa myös Lehtimäen torppa. Lisäksi tilan mailla asui mäkitupalaisia. Haijalaan kuulunut Mäkilän torppa puolestaan liitettiin myöhemmin Karjalan kuntaan. Sodan jälkeinen asutus on syntynyt jo pääasiassa olemassa olevan rakennuskannan yhteyteen. ==Kylämaisema ja luonto== Antikkalan kyläkeskus on sijoittunut Laajoen länsirannalle, alavalle maalle ja on peltoaukeiden ympäröimä. Kylän pellot yltävät pohjoisessa Uudenkaupungin rataan asti. Kylän pellot jakautuvat kahteen erilliseen osaan, jotka Hietamäen ja Ravean kylän maat erottavat toisistaan. Kylän asutus on sijoittunut pääasiassa Hietamäentien läheisyyteen tai Lauttanpäässä sijaitsevalle erillisalueelle Pyheen taajamaan. Myös Pyheen sahan tyhjilleen jääneet rakennukset sijaitsevat kylässä. ==Lähteet== * * ===Viitteet=== Luokka:Mietoisten kylät
Lorenzen Wright

Lorenzen Wright (4. marraskuuta 1975 Memphis, Tennessee – 19. heinäkuuta 2010 Memphis, Tennessee) oli yhdysvaltalainen koripalloilija. Los Angeles Clippers varasi Wrightin NBA:han varaustilaisuudessa 1996. Hän oli koko tilaisuuden seitsemäs varaus. Wright aloitti ammattilaisuransa Los Angelesissa kaudella 1996–1997. Los Angelesissa Wright pelasi kolme kautta, kunnes siirtyi kaudeksi 1999–2000 Atlanta Hawksiin, jota edusti kaksi kautta. Wright pelasi 2001–2006 Memphis Grizzliesissä. Kaudeksi 2006–2007 Wright palasi Atlantaan. Seuraavalla kaudella hänet kaupattiin viiden pelaajan vaihdossa Sacramento Kingsiin. Atlanta hankki Sacramentosta Mike Bibbyn auttamaan joukkuetta pudotuspeleissä. Wrightin lisäksi Sacramentoon siirtyivät Anthony Johnson, Shelden Williams ja Tyronn Lue. Kauden 2008–2009 Wright pelasi Cleveland Cavaliersissa. Wright katosi 19. heinäkuuta 2010 kotimatkallaan Memphisistä Atlantaan, ja hänet löydettiin myöhemmin kuolleena Memphisin läheisestä metsästä. Häntä oli ammuttu monta kertaa. Heinäkuussa 2019 Wrightin ex-vaimo Sherra Wright tunnusti avunannon murhaan ja sai 30 vuoden tuomion. Ampuja sai maaliskuussa 2022 elinkautisen. Lorenzen ja Sherra Wrightilla oli seitsemän lasta, joista yksi kuoli alle vuoden ikäisenä. Lorenzen Wrightin isä Herbert Wright oli myös koripalloilija, joka pelasi ammattilaisena muun muassa Suomessa. == Lähteet == Luokka:Yhdysvaltalaiset koripalloilijat Luokka:Vuonna 1975 syntyneet Luokka:Vuonna 2010 kuolleet
The Very Best of Peter Green

The Very Best of Peter Green on kokoelma-albumi kitaristi, laulaja ja lauluntekijä Peter Greenin tuotannosta. Levy on ilmestynyt Wise Buy -merkillä vuonna 1998 ja kappaleet on lisensoitu Creole Records -yhtiöltä. Kannen valokuvan Greenistä on toimittanut Redferns, ja levykannen on suunnitellut Studio Van Dijken Enschedestä. == Kappaleet == # In the skies (P.A. Green / J.S. Green) - 3:48 # Slaybo day (P.A. Green / T. White / R. Isadora / L. Langton / P. Bardons) - 5:06 # Apostle (P.A. Green) - 3:12 # Loser two times (M.D. Green) - 4:31 # Baby when the sun goes down (M.D. Green) - 5:36 # One woman love (M.D. Green) - 5:33 # Time for me to go (M.D. Green) - 3:55 # The clown (M.D. Green) - 6:04 # Proud pinto (P.A. Green) - 3:42 # Bullet in the sky (M.D. Green) - 3:24 # Last train to San Antone (M.D. Green) - 5:33 # Whatcha gonna do (M.D. Green) - 3:50 # Woman don’t (P.A. Green) - 5:03 # Bandit (P.A. Green / M.D. Green) - 2:58 "Bandit" on instrumentaalikappale. == Lähteet == * The Very Best of Peter Green CD (Wise Buy WB 886002, 1998) Luokka:Vuoden 1998 kokoelma-albumit Luokka:Peter Greenin albumit
Ensiapuosasto

Ensiapuosasto (All Saints) on australialainen televisiosarja, joka kuvaa elämää sydneyläisessä sairaalassa. Sarjaa tuotettiin vuosina 1998–2009 kaikkiaan 12 tuotantokautta ja yhteensä 493 jaksoa. Sarja oli yksi Australian suosituimmista ja saavutti suosiota myös Britanniassa, Belgiassa ja Iranissa. Sarja ja sen näyttelijät voittivat kotimaassaan lukuisia palkintoja. Suomessa sarjaa on esittänyt Yle TV2. Saman suomalaisnimen saanutta yhdysvaltalaista komediasarjaa E/R esitti Kolmoskanava 1980-luvun lopulla. ==Lähteet== ==Aiheesta muualla== * Luokka:1990-luvun draamasarjat Luokka:2000-vuosikymmenen draamasarjat Luokka:Australialaiset sairaalasarjat Luokka:Seven Networkin televisio-ohjelmat
Makeaa myrkkyä (albumi)

Makeaa myrkkyä on suomalaisen Puolikuu-yhtyeen studioalbumi vuodelta 1992. Albumin on tuottanut Janne Louhivuori ja julkaissut Flamingo Music. Levy on äänitetty Base-Beat–studioilla toukokuun 1990 ja lokakuun 1991 välisenä aikana. Dan Tigerstedt on miksannut albumin marraskuussa 1991 Finnvox- studioilla. Kasettimasteroinnin on tehnyt Henri Nuorivaara. Kannen suunnittelun ja kuvat on tehnyt lavi/Vernissa. == Kappaleet == ;A-puoli # # # # # ;B-puoli # * # # # # # Kappaleet on tehnyt Kari Pesonen lukuun ottamatta kappaletta "Takapenkkitaivas", jonka on sanoittanut Janne Louhivuori ja kappaletta "Janetta", jonka on sanoittanut Twiggy Oliver. Kappaleen "Toukokuu" on sovittanut Jukka Asiala ja muut Janne Louhivuori yhdessä koko yhtyeen kanssa. == Kokoonpano == * Kari Pesonen – laulu, kitara, huuliharppu * Kai Jämsä – kitara, laulu * Jukka Asiala – basso, kitara, laulu * Arto Häkkänen – rummut sekä Janne Louhivuori – "yleinen partiotoiminta". == Lähteet == * Puolikuu MC Makeaa myrkkyä (Flamingo Music FGK 4058, 1992) Luokka:Vuoden 1992 albumit Luokka:Puolikuun albumit Luokka:Janne Louhivuoren tuottamat albumit
Luettelo Suomen pitäjistä

Suomen pitäjillä voidaan tarkoittaa kirkkopitäjää tai hallintopitäjää. *Luettelo Suomen kirkkopitäjistä *Luettelo Suomen hallintopitäjistä
Maan kätkemät

Maan kätkemät on vuonna 2008 julkaistu Reeta Aarnion lasten ja nuorten fantasiaromaani. Aarnio on kertonut saaneensa ajatuksen Maan kätkemiin, kun hän alkoi kuvitella, minkälaisia fantasiaolentoja voisi olla juuri Suomessa. Muinaiset suomalaiset ajattelivat, että kaikilla asioilla oli henkiä ja haltijoita. Tämä ilmeni taikavoimana, väkenä. Kirjan loitsut on kirjoitettu suomalaista runomittaa väljästi mukaillen. == Vastaanotto == Maan kätkemät sai kiitosta toimivasta seikkailukertomuksen yhdistämisestä suomalaiseen kansanperinteeseen. Kainuun sanomien arvostelijan Mikko Niinisen mukaan viimeinen silaus jää kuitenkin puuttumaan: juoni tuntuu turhan yksinkertaiselta. == Lähteet == == Aiheesta muualla == * Mervi Heikkilä: Saako lastenkirjassa olla pelottavia kuvia? Ilkka 7.11.2008. * Mari Viertola: Kansanperinne herää eloon nuortenromaaneissa. Turun sanomat 6.1.2009. * Maria Loikkanen: Tarina maasta ja sen väestä. Onnimanni 2009. Luokka:Suomalaiset nuorten fantasiaromaanit Luokka:Suomalaiset lastenkirjat Luokka:Vuoden 2008 kirjat
Lepakkokalat

Lepakkokalat (Ephippidae) on välskärikalojen lahkoon (Acanthuriformes) kuuluva kalaheimo. Siihen kuuluu noin 15 lajia, jotka jaetaan kahdeksaan sukuun. Ne elävät merivedessä Atlantin, Tyynenmeren ja Intian valtameren rannikoilla.Fenner Bob: Crazy About Batfishes, But Not Spades, Family, Ephippidae Wet Web Media Lepakkokalat syövät yleensä planktonia ja koralliriutan pieniä selkärangattomia, joskus myös levää.Batfish may come to Great Barrier Reef's rescue New Scientist 2006 Jotkin lajit ovat urheilukalastajien suosioissa. Koralliriutoilla eläviä Platax-suvun kaloja pidetään joskus meriakvaarioissa. Muihin sukuihin kuuluvat lepakkokalalajit kasvavat isokokoisiksi ja voivat hyvin vain parvina erittäin suurissa akvaarioissa. == Lähteet == *
Etienne Mermer

Etienne Mermer (s. 26. tammikuuta 1977) on vanuatulainen jalkapalloilija, joka on edustanut Vanuatun jalkapallomaajoukkuetta. Hän pitää maajoukkueen maaliennätystä hallussaan ja hän on myös pelannut eniten otteluita. == Lähteet == Luokka:Vanuatulaiset jalkapalloilijat Luokka:Vuonna 1977 syntyneet Luokka:Elävät henkilöt
Laturin maanjäristys

Laturin maanjäristys tapahtui 30. syyskuuta 1993 Maharashtran osavaltiossa Intiassa. Järistyksessä kuoli 9 748 ihmistä, 30 000 loukkaantui ja Laturin ja Osmanabadin alueet kärsivät suuria tuhoja. Vaikutukset havaittiin suuressa osassa Keski- ja Etelä-Intiaa. ==Lähteet== Luokka:Vuoden 1993 maanjäristykset Luokka:Maanjäristykset Intiassa Luokka:Maharashtra
Haijainen (Mietoinen)

Haijainen on kylä Mynämäen kunnan Mietoisissa, Varsinais-Suomessa. Se sijaitsee Mynäjoen pohjoispuolella, noin kilometrin päässä Mietoisten keskustasta. ==Historia== Ensimmäinen kirjallinen maininta Haijaisten kylästä on vuodelta 1472. Kauko-Vainio: Mietoisten kulttuurimaisema ja vanha rakennuskanta, s. 55 Kylä on ollut aikanaan yksi Mietoisten suurimmista.Lahtinen: Mietoinen ja muu maailma Vielä 1600-luvulla kylässä oli kuusi taloa Jaakkola, Juusela, Junnila ja Rekola sekä kaksi muuta, nimeltään tuntematonta tilaa jotka yhdistyivät Junnilaan ja Rekolaan vuosisadan aikana. Kylän tilat ovat Rekolaa lukuun ottamatta olleet rälssitiloja aina 1670-luvulle saakka, jolloin kruunu otti kylän maat haltuunsa. Jaakkolan tila ostettiin uudelleen perintötilaksi vuonna 1790, muut talot puolestaan lunastettiin 1800-luvun aikana. Viimeiset lunastukset tapahtuivat vuosina 1846 ja 1859. 1900-luvun alussa Haijaisten tilalla oli asui myös kaksi mäkitupalaista ja suutari. Junnilasta lohkottiin 1910-luvulla Vuorelan sekä Sisarluodon tilat ja Rekolasta lohkottiin Päivölän ja Metsolan tilat 1920-luvulla. Itse Rekolan kantatila autioitui myöhemmin. ==Kylämaisema ja luonto== Haijaisten vanha kyläasutus sijaitsee molemmin puolin Unikankareentietä, noin kilometrin etäisyydellä Mietoisten keskustasta. Myös kylän uudempi asutus sijaitsee tien tuntumassa, kylän lounaispuoli taas koostuu laajoista peltoaukeista. ==Lähteet== * * ===Viitteet=== == Aiheesta muualla == * Haijaisten kylän paikannimistöä WirmoWikissä Luokka:Mietoisten kylät
Frankston

Frankston on pieni kaupunki Andersonin piirikunnassa Texasissa Yhdysvalloissa. Vuoden 2010 väestönlaskennan mukaan kaupungissa asui 1 210 asukasta, ja sen kokonaispinta-ala oli 6,42 neliökilometriä. Frankstonin tunnettuimpia julkisuuden henkilöitä on rumpali Frank Beard. == Lähteet == Luokka:Texasin kaupungit
Komisario De Luca

Komisario De Luca (Il Commissario De Luca) on italialainen 2008 valmistunut rikossarja. Sen on tuottanut Rai Fiction. Sarjan pääosissa esiityvät Alessandro Prezioni (Achille De Luca), Corrado Fortuna (Leopoldo Pugliese), Stefano Pesce (Guido Leonardi) ja Raffaella Rea (Valeria). Carlo Lucarellin romaaneihin perustuva sarja sijoittuu vuosien 1938-1948 väliselle ajalle. Sarja seuraa rikospoliisi Achille De Lucan työtä Bolognassa ja Adrianmeren rantamilla sodan aikana ja fasismista toipuvassa Italiassa. De Luca haluaa vain tehdä hyvää poliisityötä "vaikka hänen sitten pitäisi pidättää itse Mussolini". Tämä asenne ajaa hänet monesti nokakkain arvostaan tietoisten fasistien tai aatelisten kanssa. Lopputuloksena tutkimuksistaan hän kuitenkin löytää totuuden vaikka se jättääkin hänelle monesti pahan maun suuhun. Sarjaa on tehty neljä jaksoa. Suomessa sarjaa esitti Yle TV2 vuoden 2010 elo- syyskuussa. ==Jaksot== # Epävirallinen tutkimus (Indagine non autorizzata): Vuosi on 1938. Rannalta läheltä Mussolinin huvilaa löytyy tytön ruumis ja syyllisen etsintä käy poliisille perin tukalaksi. (Esitetty 12.8.2010) # Tiedonanto (Carta Bianca): Vuosi 1945. Komisario de Luca tunnetaan miehenä, joka pelasti Mussolinin hengen. Kunnia on kyseenalainen, sillä tutkiessaan bolognalaisen merkkihenkilön murhaa, joutuu de Luca partisaanien tappolistalle. (Esitetty 19.8.2010) # Pilvinen kesä (Estate torbida): Kesäkuu 1945. Koko Pohjois-Italia on yhä sekasorrossa natsimiehityksen jäljiltä. Komisario de Luca pakenee kohti etelää, mutta pysäytetään ja häntä pyydetään tutkimaan pikkukaupungissa tehtyä murhaa. (Esitetty 26.8.2010) # Via delle oche (Via delle Oche): Vuosi 1948. De Luca pääsee palaamaan Bolognaan vasta tällöin, keskelle kiivasta vaalitaistelua. Tutkiessaan ilotalossa tapahtunutta kuolemantapausta hän tapaa myös bordellin salaperäisen johtajattaren. (Esitetty 2.9.2010) == Aiheesta muualla == * Komisario De Luca Yle.fi * Eurodekkari: Komisario De Luca Yle.fi * * Sarjasta Rai Fiction Luokka:Rai:n televisio-ohjelmat Luokka:2000-vuosikymmenen italialaiset rikossarjat
Daniel Sea

Daniel Sea (s. 1977 Malibu, Kalifornia, Yhdysvallat) on yhdysvaltalainen näyttelijä ja muusikko. ==Ura== Sea tunnetaan parhaiten transsukupuolisen Moira/Max Sweeneyn roolista televisiosarjassa L-koodi. Sea esiintyi sarjassa vuodesta 2006 vuoteen 2009. Hän on ilmoittanut olevansa tosielämässä seksuaaliselta suuntautumiseltaan lesbo tai biseksuaali.After Ellen - Interview with The L Word 's Daniela Sea Sea on sukupuoli-identiteetiltään muunsukupuolinen.Daniel Sea On “The L Word,” Gender Identity, and Imagining Queer Liberation Sea on esiintynyt myös mm. elokuvassa Shortbus. Hän vieraili sarjassa Kova laki: Erikoisyksikkö vuonna 2009.IMDb - Daniela Sea Sea on toiminut myös muusikkona ja sirkustaiteilijana. Hän on ollut mukana yhtyeissä Cypher in the Snow, Gr'ups, Bitch and the Exciting Conclusion ja The Thorns of Life. ==Filmografia== ===Elokuvat=== * Shortbus (2006) * Itty Bitty Titty Committee (2007) * Don't Look Up (2009) ===Televisiosarjat=== * L-koodi (2006–2009) (44 jaksoa) * Kova laki: Erikoisyksikkö (1 jakso) ==Aiheesta muualla== * Daniela Sean viralliset kotisivut * * * Daniela Sea TV.com- sivustolla ==Lähteet== Luokka:Yhdysvaltalaiset näyttelijät Luokka:Yhdysvaltalaiset kitaristit Luokka:Vuonna 1977 syntyneet Luokka:Elävät henkilöt
Aermacchi SF.260

Aermacchi SF.260 on italialainen koulutuslentokone, jonka ensilento tehtiin 15. heinäkuuta 1964. Koneen suunnitteli Stelio Frati alun perin Aviamilano- yhtiölle, jolta SIAI Marchetti osti valmistusluvan ja valmisti koneita kunnes Aermacchi osti yhtiön vuonna 1997. Koneita on tehty 860 kappaletta. Italian ilmavoimat on tilannut koneita vielä vuonna 2005 ja vuonna 2010 Alenia on aikonut koota koneita Argentiinassa Fábrica de Aviones Córdoba -tehtaalla.Argentina poderá montar treinadores Aermacchi SF260 Koneita on myyty mm. Sri Lankaan, jossa niitä on käytetty sisällissodassa, ja Libyaan, joka on toimittanut niitä Tšadiin.http://www.taipeitimes.com/News/world/archives/2006/11/30/2003338523 Libya osti 240 SF.360-konetta 1970-luvulla. Italia toimitti 31 konetta Rhodesian valkoiselle rotusortohallitukselle vuonna 1977. 1970-luvulla Filippiinit hankki 48 konetta korvaamaan Beech T-34A Mentor -koulukoneet. Filippiineille toimitettaneen vuonna 2010 18 uutta Alenia Aermacchi F.260E -konetta.http://www.siai-marchetti.nl/sf260mil.html ==Lähteet== ==Aiheesta muualla== * Arys, Marc & Heerthum, Serge van. SIAI Marchetti, Agile Penguins in Belgian Skies, 'Flash Aviation', 2009, 978-9-0715-5322-6. * Green, William. The Observer's Book of Aircraft. London. Frederick Warne & Co. Ltd., 1968. *Aermacchi product info *SIAI-MARCHETTI SF-260 Owner's Association *SF-260 Information and Production History Luokka:Alenia Aermacchi Luokka:Italialaiset koulukoneet Luokka:1960-luvun koulukoneet
David Hyrum Smith

David Hyrum Smith (17. marraskuuta 1844 Nauvoo, Illinois – 29. elokuuta 1904 Elgin, Illinois) myöhempien aikojen pyhien liikkeen perustajan Joseph Smithin ja hänen vaimonsa Emma Hale Smithin nuorin lapsi. David Smith syntyi noin viisi kuukautta sen jälkeen, kun hänen isänsä oli saanut surmansa kiihtyneen väkijoukon lynkkaamana 27. kesäkuuta 1844. Joulukuussa 1847 hänen äitinsä solmi avioliiton saksalaissyntyisen upseerin Lewis C. Bidamonin kanssa. David varttui Nauvoossa yhdessä äitinsä ja isäpuolensa kanssa. Aikuistuttuaan David Smith liittyi yhdessä äitinsä kanssa isoveljensä Joseph Smith III:n johtamaan Reorganisoituun myöhempien aikojen pyhien Jeesuksen Kristuksen kirkkoon. Hänestä tuli innokas ja menestyksekäs kirkon lähetyssaarnaaja, jonka lähetysmatkat veivät hänet Keskilänteen, Utahin territorioon ja aina Kaliforniaan asti. David Smith väitteli lähetysmatkoillaan useiden muiden kirkkokuntien edustajien kanssa, mukaan lukien Utahissa keskuspaikkaansa pitävän Myöhempien Aikojen Pyhien Jeesuksen Kristuksen Kirkon edustajat. Smith toimi myös veljensä Joseph Smith III:n neuvonantajana Reorganisoidun kirkon ensimmäisessä presidenttikunnassa. Hänen poikansa Elbert A. Smith tuli myöhemmin toimimaan kirkon ensimmäisen presidenttikunnan jäsenenä ja kirkon johtavana patriarkkana. Smith oli erittäin taitava ja innostava laulaja, jota kutsuttiin usein lempinimellä "Israelin suloinen laulaja" (Sweet Singer of Israel). Taiteellisena pidetty Smith harrasti myös maalausta ja runojen kirjoittamista. Häntä kuvailtiin lahjakkaaksi, älykkääksi ja karismaattiseksi. Vuoden 1870 alkupuolella Smithin sairastui masennukseen, ja hänen mielenterveytensä alkoi järkkyä yhä pahemmin. Lopulta hänet toimitettiin Elginissä, Illinoisissa sijaitsevaan mielisairaalaan, jossa hän kuoli vuonna 1904. David Smithin elämäkertakirjoittajan Valeen Tippetts Averyn mukaan Smith solmi sairaalassa ollessaan intiimin suhteen Charley-nimisen miehen kanssa. Hänen masennuksensa ja mielenterveysongelmiensa alkusyynä pidetäänkin joskus hänen tukahdutettua homoseksuaalisuuttaan. Luokka:Mormonit
Liisa Väisänen

thumb|Liisa Väisänen vuonna 2010. Liisa Väisänen (s. 1964 Helsinki) on Espanjassa asuva suomalainen tietokirjailija ja matkaopas. Väisänen on koulutukseltaan filosofian maisteri kirjallisuustieteestä ja filosofian tohtori estetiikasta. Hän on väitellyt islamilaisesta taidefilosofiasta Genovan yliopistossa ja opiskellut muun muassa filosofiaa, taidehistoriaa, kirjallisuutta, estetiikkaa ja teologiaa Kairon, Sorbonnen ja Helsingin yliopistoissa. Väisäsellä on Vatikaanin hyväksymä uskonnollisten kulttuurimatkojen diplomi ja matkailun teknisen johtajan tutkinto sekä matkailualan yrittäjätutkinto Italiassa. Oppaan tutkinnon hän on suorittanut Italiassa ja matkanjohtajan tutkinnon Espanjassa. Väisänen on kirjoittanut kaksi uskontoa ja taidetta käsittelevää teosta yhdessä Juha Luodeslammen kanssa. Lasten Keskus Oy on julkaissut teokset Jouluseimen tarina (2009) ja Uskosta taiteeseen (2010). Väisäsen omia teoksia ovat julkaisseet Kirjapaja ja TUTORS TuBooks. Kirjapaja on julkaissut teokset Kristilliset Symbolit, ikkuna Pyhään (2011), Verkkaisuuden filosofiaa (2013), Mitä symbolit kertovat (2015), Kaikki Italiani (2017), Kuvan tuhat sanaa (2017), Enemmän Espanjaa (2018), Symbolien pitopöydässä (2018), Ranska, rakkaudella (2019) ja Välimeren helmet (2021). TUTORS TuBooks on julkaissut teoksen Girolamo Savonarola - Renessanssin toiset kasvot (2020), josta tehdyn äänikirjan (2021) Väisänen lukee itse. SKS Kirjat julkaisi vuonna 2022 kirjan Symbolien Helsinki ja vuonna 2023 teoksen Salaiset symbolit. Vuonna 2024 ilmestyivät teokset Symbolimurhat, rituaalimurhien pitkä historia (SKS) sekä Symbolien joulu (SKS). Muita julkaisuja: artikkeli ”Pyhä taiteessa” teoksessa 40 tapaa kohdata Pyhä (toim. Aulikki Mäkinen & Eero Jokela, LK-kirjat 2011); Kirja, joka muutti elämäni, WSOY 2013. Artikkeli Suomen symboleista Jarno Limnéllin toimittamassa teoksessa Suomen Idea (2016). Väisänen on asiantuntijakäsikirjoittaja ja asiantuntia YLE televisiosarjassa Merkkien Salat. Hän on myös toiminut konsulttina ja luennoitsijana seuraavissa EU-hankkeissa: Järvi-Suomi 2006, Kainuun Etu ja Alberghi Diffusi in Italia. == Tunnustuksia == Väisänen sai 8. marraskuuta 2010 Genovassa kaupungin vastaavan kulttuurijohtajan luovuttamana kunniaplaketin kulttuurityöstä kaupungissa. Plaketti luovutettiin Villa Imperialen historiallisessa Cambiaso-salissa, jonka historialliset kattofreskot on vastikään restauroitu entiseen loistoonsa. Väisänen sai kirkkotaiteen Engel-palkinnon vuonna 2016. ==Lähteet== == Aiheesta muualla == * Kuusi kuvaa tietokirjailija Liisa Väisäsen elämästä, Yle Radio 1, 15.4.2023 Luokka:Suomalaiset tietokirjailijat Luokka:Vuonna 1964 syntyneet Luokka:Elävät henkilöt
Mihail Nikitin

Mihail Aleksandrovitš Nikitin (, s. 26. marraskuuta 1971) on venäläinen ammattilaisjalkapalloilija. Hän teki debyyttinsä vuonna 1991 FC Sokol Saratovissa.http://www.klisf.info/numeric/index.app?cmd=ln⟨=ru&id;=509635631543685 Nikitin on 178 senttiä pitkä. == Lähteet == Luokka:Venäläiset jalkapalloilijat Luokka:Vuonna 1971 syntyneet Luokka:Elävät henkilöt
Tapio Pukki

Tapio Pukki (s. 26. elokuuta 1983) on suomalainen ampumahiihtäjä, joka on kotoisin Loimaalta ja edusti urallaan urheiluseura Loimaan Jankkoa. Tapio Pukki on yhteiskuntatieteiden maisteri. Hän on työskennellyt Suomen Ampumahiihtoliitto ry:ssä nuorisopäällikkönä vuodesta 2012 ja toiminnanjohtajana vuodesta 2018. Pukki on voittanut muun muassa pikamatkan ja takaa-ajon SM-hopeaa 2010. Pukki edusti Suomea Östersundin MM-kilpailuissa 2008. Hän sijoittui pikamatkalla 87:nneksi ja kuului 14:nneksi sijoittuneeseen Suomen viestijoukkueeseen. == Lähteet == == Aiheesta muualla == * http://www.bucksteam.net/ Luokka:Suomalaiset ampumahiihtäjät Luokka:Vuonna 1983 syntyneet Luokka:Elävät henkilöt
Committee on Foreign Investment in the United States

Committee on Foreign Investment in the United States (CFIUS, lausutaan englanninkielessä kuten "sifius") on Yhdysvaltain hallituksen eri ministeriöiden yhteinen toimielin, joka myöntää ulkomaalaisomistukselle luvan, jos ulkomaista pääomaa sijoitetaan "kansallisen turvallisuuden" kannalta kriittiseksi katsottuihin yrityksiin. Sen puheenjohtaja on kauppaministeri. Siihen kuuluu 16 ministeriön edustus. Sen perusti Gerald Fordin hallinto asetuksella vuonna 1975. Ronald Reaganin hallinnon aikana sen asemaa nostettiin tai sen päätösvaltaa vähennettiin asetuksella vuonna 1988. CFIUS tekee päätöksensä ilmoitusten perusteella tai omasta aloitteestaan. Se tekee päätöksen 30 päivässä, usein ei tehdä erityisiä tarkastuksia.Treas.gov CFIUS on määrätietoisempi, kun kyseessä on yrityksen osakkeiden myynti Kiinan kansantasavaltaan tai Iraniin kuin esimerkiksi Englantiin.Eweek.com CFIUS on aktivoinut vuoden 2005 jälkeen. Se on estänyt jopa israelilaisen oston.Washington Poist 23.3.2006 ==Tapauksia== * Vuonna 2005 Kiinan kansantasavallassa toimiva Lenovo osti IBMltä sen PC- ja laptop-tietokoneiden kaikki toiminnot. * Kiinan China National Offshore Oil Corporation ostoyritys UNOCALilta kiellettiin vuonna 2005. * Dubai Ports World yritys ostaa P&O;, joka omistaa muun muassa New Yorkin sataman, kiellettiin vuonna 2006. * NTT Communications osti Verion vuonna 2000. * Vuonna 2005 Sequoia Voting Systems of Oaklandin osti hollantilainen Smartmatic, jolla oli sopimus Venezuelaan. Maan äänestystekniikan uusimisesta käsiteltiin tarkasti.New York Times 31.10.2006 Vuonna 2006 2006 New York Times-lehden haastattelussa Reaganin hallinnon virkamies Clyde V. Prestowitz Jr. totesi tähän järjestelmästä: "Yhdysvallat tarvitsee tulevaa pääomaa kolme miljardia päivässä pitääkseen talouden käynnissä... Elekieli on kuitenkin koko ajan, että 'pysykää pois'."New York Times 10.3.2006 ("need[s] a net inflow of capital of $3 billion a day to keep the economy afloat.... Yet all of the body language here is 'go away'.") ==Lähteet== ==Aiheesta muualla== * CFIUS page at US Treasury * Rahul Prabhakar, "Deal-Breaker: FDI, CFIUS, and Congressional Response to State Ownership of Foreign Firms," SSRN Working Paper Series, 5/2009 Luokka:Kauppapolitiikka Luokka:Yhdysvaltain talous Luokka:Yhdysvaltain ulkopolitiikka
Mystic Stylez

Mystic Stylez on amerikkalaisen hip hop ryhmän, Three 6 Mafian, debyyttialbumi. Se julkaistiin 1995 Prophet Entertainmentin kautta. ==Kappalelista== Luokka:Vuoden 1995 esikoisalbumit Luokka:Yhdysvaltalaiset hip hop -albumit
Robbie Maddison

Robbie Maddison (s. 14. heinäkuuta 1981) on australialainen Freestyle motocross-ajaja. Hänellä on maailmanennätys pisimmässä hypyssä motocross- pyörällä sekä korkeimmassa hypyssä rakennuksen päälle ja alas katolta. Maddison aloitti FMX:ssä kilpailemisen vuosituhannen alussa ja voitti Australiassa kilpailun "King of the Coast" vuosina 2003, 2004 ja 2005. Vuonna 2008 hän sijoittui Red Bull X-Fighters -kiertueella toiseksi. Myös vuonna 2009 Maddison oli kokonaiskiertueen toinen. Maddison tunnetaan huimapäisistä maailmanennätyksistään. Vuonna 2007 hän teki maailman pisimmän hypyn 500-kuutioisella Hondallansa. Hypyn pituus oli 99 metriä. Vuosien 2008 ja 2009 vaihteessa Maddison teki uuden ennätyksen hyppäämällä Las Vegasin riemukaaren päälle ja sieltä alas Red Bull New Year No Limits -tapahtumassa. Hypyn korkeus oli n. 35 metriä ja alastulon n. 30 metriä. Luokka:Australialaiset moottoripyöräilijät Luokka:Vuonna 1981 syntyneet Luokka:Elävät henkilöt
Hell to Pay (albumi)

Hell to Pay on The Jeff Healey Bandin toinen studioalbumi vuodelta 1990. Albumin on tuottanut Ed Stasium ja julkaissut Arista Records. Albumi on omistettu Richard Hahnin muistolle. == Kappaleet == Sivu 1 # Full Circle (J. Healey / J. Rockman / T. Stephen) – 4:11 # I Think I Love You Too Much (M. Knopfler) – 6:27 # I Can't Get My Hands on You (J. Healey) – 3:40 # How Long Can a Man Be Strong (J. Scott / S. Cropper) – 4:25 # Let It All Go (J. Hiatt) – 3:42 # Hell to Pay (J. Healey / J. Rockman / T. Stephen) – 3:53 Sivu 2 # While My Guitar Gently Weeps (G. Harrison) – 5:13 # Something to Hold on to (J. Healey) – 3:56 # How Much (G. Sutton / D. Tate) – 4:46 # Highway of Dreams (J. Healey / J. Rockman / T. Stephen) – 4:47 # Life Beyond the Sky (J. Healey / J. Rockman / T. Stephen) – 4:56 Kappaleiden julkaisuyhtiöt: * See The Light Music Inc. BMI (A1, A3, A6, B2, B4, B5) * Straitjacket Songs, Almo Music Corp. ASCAP (A2) * Ackee Music, Inc., Left Handed Songs ASCAP / Chrysalis Music, Midnight Hour Music BMI (A4) * Whistling Moon Travellers Music & Carrers Music, Inc. BMI (A5) * Zero Productions Inc. BMI U.S.A:ssa ja Harrisongs Ltd. PRS muualla (B1) * Irving Music, Inc., Doolittle Music, Ackee Music, Inc., John Daniel Tate Music ASCAP (B3) == Muusikot == The Jeff Healey Band * Jeff Healey – laulu, kitara * Joe Rockman – bassokitara, taustalaulu * Tom Stephen – rummut Lisäksi mukana ovat: * George Harrison – taustalaulu ja akustinen kitara (B1) * Jeff Lynne – taustalaulu ja akustinen kitara (B1) * Mark Knopfler – taustalaulu ja kitara (A2) * Paul Shaffer – kosketinsoittimet * Bobby Whitlock – Hammond B3 (A1, A2, A4, A5) * Sass Jordan – taustalaulu * Kat Dyson – taustalaulu == Tuotanto == Albumi on äänitetty ja miksattu tammi- helmikuussa 1990 Morin Heightsin Le Studiossa. Tuottajana ja miksaajana on ollut Ed Stasium, äänittäjänä ja apulaismiksaajana Paul Hammingson sekä apulaisäänittäjänä Simon Pressey. Muista kappaleista poiketen "Let It All Go" on remiksattu New York Cityssä Right Track Recording –studiossa. Stasiumin apuna ovat olleet Hammingson ja Michael White. Masteroinnin on tehnyt Greg Calbi Sterling Sound –studiossa. A&R; on Mitchell Cohen. Levykannen ulkoasusta on vastannut Maude Gilman, valokuvat on ottanut Dimo Safari ja stylistinä on toiminut Lynne Ryan. == Lähteet == * The Jeff Healey Band LP Hell to Pay (Arista Records 210815, 1990) Luokka: Vuoden 1990 albumit Luokka:Kanadalaiset rockalbumit